De conformitat amb el que disposen l'article 6.5 de l'Estatut d'autonomia de Catalunya; l'article 4 de la Llei 2/2007, del 5 de juny, del Diari Oficial de la Generalitat de Catalunya, i l'article 7 de la Llei 35/2010, de l'1 d'octubre, de l'occità, aranès a l'Aran, la Mesa del Parlament, en la sessió tinguda el dia 12 de juny de 2018 ha aprovat la versió en occità, en varietat aranesa, de la Llei 14/2017, del 20 de juliol, de la renda garantida de ciutadania, aprovada pel Ple del Parlament en la sessió tinguda el dia 12 de juliol de 2017 i publicada en el Butlletí Oficial del Parlament de Catalunya número 470, del 18 de juliol de 2017, i en el Diari Oficial de la Generalitat de Catalunya número 7418, del 24 de juliol de 2017 (versió que incorpora les correccions d'errades publicades en el Butlletí Oficial del Parlament de Catalunya número 492, del 18 d'agost de 2017, número 503, del 7 de setembre de 2017 i número 542, del 25 d'octubre de 2017 i en el Diari Oficial de la Generalitat de Catalunya número 7429, del 8 d'agost de 2017, número 7451, del 8 de setembre de 2017, i número 7488, del 6 de novembre de 2017), el text de la qual es reprodueix a continuació, a l'efecte que es publiqui en el Diari Oficial de la Generalitat de Catalunya (DOGC) i s'hi inclogui el número i la data de la llei publicada, i també la fórmula de promulgació.
Acòrd dera Mesa deth Parlament peth quau s'apròve era version en occitan (aranés) dera Lei 14/2017, deth 20 de junhsèga, dera renda garantida de ciutadania
De conformitat damb çò que dispòsen er article 6.5 der Estatut d'autonomia de Catalonha; er article 4 dera Lei 2/2007, deth 5 de junh, deth Diari Oficial de la Generalitat de Catalunya, e er article 7 dera Lei 35/2010, der 1 d'octobre, der occitan, aranés en Aran, era Mesa deth Parlament, ena session aguda eth dia 12 de junh de 2018, a aprovat era version en occitan, en varietat aranesa, dera Lei 14/2017, deth 20 de junhsèga, dera renda garantida de ciutadania, aprovada peth Plen deth Parlament ena session aguda eth dia 12 de junhsèga de 2017 e publicada en Butlletí Oficial del Parlament de Catalunya numèro 470, deth 18 de junhsèga de 2017, e en Diari Oficial de la Generalitat de Catalunya numèro 7418, deth 24 de junhsèga de 2017 (version qu'incorpòre es correccions d'errades publicades en Butlletí Oficial del Parlament de Catalunya numèro 492, deth 18 d'agost de 2017, numèro 503, deth 7 de seteme de 2017, e numèro 542, deth 25 d'octobre de 2017, e en Diari Oficial de la Generalitat de Catalunya numèro 7429, deth 8 d'agost de 2017, numèro 7451, deth 8 de seteme de 2017, e numèro 7488, deth 6 de noveme de 2017), eth tèxte dera quau se reprodusís de contunh, ar efècte que se publique en Diari Oficial de la Generalitat de Catalunya e s'i includisquen eth numèro e era data dera lei publicada, e tanben era formula de promulgacion.
Era situacion des persones damb mens recorsi en Catalonha e, sustot, era emergència sociau qu'a comportat era crisi economica heren aflorar ua iniciativa legislativa populara sus era renda garantida de ciutadania per'mor de promòir ua lei que dèsse compliment ar article 24.3 der Estatut d'autonomia de Catalonha.
Per açò, era prestacion a de respóner en cada cas as condicions e besonhs particulars des persones a quines ei destinada, sense desbrembar, s'escatz, es peculiaritats des grops o collectius a qué apertien.
Era participacion des destinataris constituís, atau madeish, un principi d'atencion inexcusable.
En marc dera Estratègia Europèa 2020, era Comission Europèa hè dera luta contra era praubesa un element clau dera sua agenda economica, laborau e sociau.
Entà arténher aguesti objectius, era Comision Europèa a creat era Plataforma europèa contra era praubesa e era exclusion sociau coma element de compromís conjunt entre toti es estats membres e es institucions dera Union (e d'autes parts clau interessades en combàter era praubesa).
Entre aguesti principis i trobam era renda minima (article 14), comprenuda coma prestacion adequada que garantís ua vida digna pendent totes es etapes dera vida, e tanben er accès a bens e servicis de capacitacion a qué a dret tota persona que non dispòse de pro recorsi.
Aguesti drets restaquen toti es poders publics, es disposicions des quaus les an de respectar e les an d'interpretar e aplicar en sens mès favorable pr'amor que siguen pleament efectius.
Atau madeish, er Estatut establís es principis rectors qu'an d'orientar es politiques publiques e encomane as poders publics que promòiguen es mesures de besonh entà garantir-ne era eficacitat plea.
Er objècte d'aguesta lei ei regular era renda garantida de ciutadania establida per article 24.3 der Estatut d'autonomia damb era fin d'assegurar es minims d'ua vida digna as persones e unitats familhares que se tròben en situacion de praubesa, entà promòir era sua autonomia e participacion activa ena societat.
b) Ua prestacion complementària d'activacion e insercion, condicionada ath compromís d'elaborar, e, se s'escatz, seguir, un plan d'inclusion sociau o d'insercion laborau, eth quau a era fin de superar es condicions qu'an amiat a auer de besonh era prestacion e, donques, deishar era renda garantida de ciutadania.
Es poders publics, sustot era Generalitat, an de destinar es recorsi de besonh entà amiar a tèrme es prestacions de servici en forma de politiques actives de besonh restacades as plans d'insercion e d'inclusion.
Caracteristiques des prestacions dera renda garantida de ciutadania
Era renda garantida de ciutadania ei subsidiària de totes es ajudes, subsidis, prestacions o pensions de quinsevolh administracion a qué poguen auer dret es titulars o beneficiaris dera prestacion, e era renda garantida de ciutadania ei eth darrèr hilat d'emparament sociau.
Era renda garantida de ciutadania ei tanben subsidiària des ingrèssi de quinsevolh sòrta a qué poguen auer dret es titulars o beneficiaris dera prestacion, exceptat des ingrèssi des prestacions a qué hè referéncia er apartat 4.
Son compatibles damb era percepcion dera prestacion economica dera renda garantida de ciutadania, e non computen coma ingrèssi entà determinar eth lumedar economic, es prestacions economiques, publiques e privades de dependéncia, de bèques escolares de minjador e transpòrt, d'urgéncia entà evitar desalotjaments, de bèques publiques entà estudiar (de bachelierat o universitàries), e es qu'existisquen o se poguen establir damb era fin explicita de completar era renda garantida de ciutadania.
a) Titular: era persona en favor dera quau s'apròve era prestacion economica dera renda garantida de ciutadania e, s'ei eth cas, un plan individuau d'insercion laborau o d'inclusion sociau.
b) Beneficiaris: es persones que formen part deth madeish nuclèu coma membres dera unitat familhara respectiva.
Es hemnes qu'an legaument reconeishuda era condicion de victima de violéncia masclista en encastre deth larèr aquerissen automaticament era titularitat dera prestacion, tostemp que i agen dret.
Entara aplicacion dera renda garantida de ciutadania s'an de préner en compde es destinataris des prestacions, autant se viuen solets coma en qualitat de membres d'ua unitat familhara.
Entà determinar eth dret a percéber era prestacion se computen es ingrèssi de totes es persones que formen era unitat familhara.
Requisits entà auer dret ara renda garantida de ciutadania
An dret ara renda garantida de ciutadania, damb era condicion de titulars, es persones que complissen es requisits següents:
– Quinsevolh auta situacion o circonstància que s'establisque per reglament.
e) Non èster beneficiàries d'ua prestacion publica o privada de servici residenciau permanent de tipe sociau, sanitari o sociosanitari, e non trobar-se internades en un centre penitenciari en regim ordinari o barrat.
Non an dret ara renda garantida de ciutadania es persones que se tròben en bèra ua des circonstàncies següentes:
a) Es persones qu'an cessat volontàriament era sua activitat laborau laguens des dotze mesi anteriors ara sollicitud dera prestacion.
b) Es persones afectades per un licenciament o per ua auta situacion analòga quan agen dret a ua indemnizacion o prestacion equivalenta.
En quinsevolh cas, aguestes persones an dret ara concession provisionau dera renda garantida de ciutadania entrò que perceben era indemnizacion laborau.
c) Es persones qu'an percebut laguens des darrèri cinc ans quinsevolh prestacion publica declarada indeguda per resolucion administrativa fèrma, per causes que les son atribuïbles.
Entà poder tornar a sollicitar era renda garantida de ciutadania en aguesta circonstància cau qu'age transcorrut, aumens, un an dera presentacion dera sollicitud denegada.
d) Es persones que non an interpausat ua reclamacion judiciau referenta a ua pension d'aliments o compensatòria ara quau an dret mès que non perceben, exceptat des casi que se determinen per reglament.
e) Es persones o unitats familhares que dispòsen de bens mòbles o immòbles sufisents era valor o rendiments des quaus asseguren es minims d'ua vida digna segons aquerò que dispòse aguesta lei, exceptat der abitatge abituau.
An dret ara renda garantida, excepcionaument, es persones que non complissen es requisits establidi mès enes quaus concorren circonstàncies extraordinàries pes quaus se tròben en ua situacion d'especiau besonh.
Era sollicitud dera renda garantida de ciutadania faculte es administracions competentes entà verificar, d'ofici, es dades des persones qu'intègren era unitat familhara de besonh entà tramitar e resòlver eth procediment.
En foncion deth perfil d'aucupabilitat que se determine, s'a de derivar era persona ar encastre de seguiment que correspone.
Es persones an dret a percéber era prestacion economica dera renda garantida de ciutadania per tot eth temps en qué s'acredite era situacion de besonh e se complisquen es requisits establidi per article 7.
Er incompliment pes administracions publiques competentes dera obligacion de prepausar eth corresponent plan individuau d'insercion laborau o d'inclusion sociau non pòt comportar era pèrta dera prestacion economica per part deth titular o des beneficiaris que i poguen accedir.
S'er incompliment ei imputable ath titular o beneficiari, s'extinguís aguesta prestacion, sense prejudici deth dret a sollicitar-la de nau ath cap de dotze mesi.
Obligacions des destinataris dera prestacion economica
Es titulars e, s'ei eth cas, es beneficiaris dera prestacion dera renda garantida de ciutadania an es obligacions següentes:
a) Comunicar as entitats gestores que corresponen, en termini d'un mes des de que se produsisquen, es cambiaments de situacion patrimoniau, personau o familhara que, d'acòrd damb aguesta lei poguen modificar, suspéner o extinguir era prestacion economica.
c) Non renonciar, de manèra volontària, a ua auta prestacion o ajuda que perceben en moment d'accedir ath dret ara renda garantida de ciutadania.
g) Reintegrar era prestacion en cas que s'age percebut de manèra indeguda.
Es beneficiaris dera prestacion complementària d'activacion e insercion an, ath delà des qu'establís er apartat 2, es obligacions següentes:
En cas que se produsisque ua modificacion d'impòrt ara baisha, eth titular dera prestacion economica a de retornar, s'ei pertinent, era quantitat percebuda indegudament des deth dia 1 deth mes següent ath mes en qué s'a produsit era variacion.
Era percepcion dera renda garantida de ciutadania se suspen per quinsevolh des causes següentes:
c) Per incompliment injustificat des requeriments der organ competent entara gestion dera prestacion quan aguest organ volgue verificar se contunhen existint es requisits entà auer-i dret.
Era percepcion dera prestacion dera renda garantida de ciutadania se repren se despareishen es circonstàncies que n'an justificat era suspension.
Era prestacion economica se repren damb efèctes economics deth dia 1 deth mes següent ath mes en qué es destinataris l'an sollicitada.
Eth dret de percéber era prestacion dera renda garantida de ciutadania e dera prestacion complementària d'activacion e insercion s'extinguís pes causes següentes:
b) Er incompliment des obligacions regulades per article 11.
En aguest cas, cau retornar era quantitat indegudament percebuda.
d) Era faussetat enes dades proporcionades entà acreditar eth compliment des requisits entà accedir ara prestacion o mantier-la.
En aguest cas, s'a de revisar er expedient entà traspassar-ne era titularitat a un aute membre dera unitat familhara, se complís es requisits establidi per aguesta lei.
Es dades personaus que cònsten en expedient administratiu e es informes de besonh corresponents an d'èster sonque es imprescindibles entà resòlver era sollicitud iniciau dera prestacion economica dera renda garantida de ciutadania e hèr-ne eth seguiment.
Es administracions publiques an de garantir era confidencialitat des dades personaus que cònsten enes expedients instruïdi entà resòlver es sollicituds dera prestacion economica dera renda garantida de ciutadania, d'acòrd damb çò qu'establís era legislacion en vigor en matèria de proteccion de dades personaus e deth dret ara intimitat.
S'establissen, en tot respectar es requisits de confidencialitat e resèrva determinadi per ordenament legau en vigor, es condicions entà ua integracion efectiva de dades, d'acòrd damb es disposicions següentes:
a) Es administracions publiques competentes en cada cas an de cedir es dades de caractèr personau de besonh entà acreditar era residéncia e era convivéncia, entà avalorar era situacion de besonh e entà acreditar es autes circonstàncies que siguen determinantes entà accedir a cada prestacion e entà mantier-la, en marc dera normativa de vigor en matèria de dades de caractèr personau.
Finançament dera prestacion economica dera renda garantida de ciutadania
Era prestacion economica dera renda garantida de ciutadania se finance a cargue deth pressupòst dera Generalitat, ath delà des aportacions economiques que poguen hèr d'autes administracions publiques.
Entà assegurar era cobertura sufisenta dera prestacion, es crèdits an eth caractèr d'ampliables, d'acòrd damb era legislacion en vigor.
b) Es despenes derivades des plans individuaus d'insercion laborau e d'inclusion sociau.
Era prestacion complementària d'activacion e insercion a un impòrt mensuau de cent cinquanta euros, e se modifique ena madeisha proporcion en qué vàrie er indicador de renda de sufisença de Catalonha en vigor en cada moment.
Pagament dera prestacion economica dera renda garantida de ciutadania
Eth pagament dera prestacion economica dera renda garantida de ciutadania correspon ath departament competent en aguesta matèria.
Eth pagament s'a de hèr en dotze mensualitats mejançant ua transferéncia bancària en favor deth titular o, excepcionaument, d'ua tresau persona que legaument lo represente o dera entitat qu'atengue eth destinatari, quan açò pogue assegurar-ne era fin.
Era prestacion economica dera renda garantida de ciutadania ei exempta de tributacion enes tèrmes establidi pera normativa fiscau.
Es titulars dera prestacion complementària d'activacion e insercion dera renda garantida de ciutadania an d'acordar e soscríuer un acòrd d'inclusion sociau o laborau que definisque es accions especifiques adaptades as necessitats de cada membre dera unitat familhara entà previer eth risc o era situacion d'exclusion.
Atau madeish, pòt compdar damb era participacion des entitats d'iniciativa sociau entà desvolopar-lo.
Es administracions publiques, en encastre des sues competéncies en matèria de formacion e aucupacion, an d'impulsar e aplicar mesures orientades a afavorir e facilitar era incorporacion de persones o grops que, pes sues caracteristiques, non poguen o agen dificultats entà accedir-i en condicions d'egalitat, sustot es persones destinatàries dera renda garantida de ciutadania.
Es servicis des administracions publiques an era responsabilitat d'assegurar eth volum e era qualitat des servicis associadi as plans d'inclusion en foncion des sues competéncies.
Administracions publiques competentes
Era Generalitat, mejançant eth departament competent en matèria de prestacions sociaus, ei qui a era responsabilitat de resòlver era sollicitud presentada e, s'ei eth cas, de pagar era prestacion as titulars des expedients.
Organs entà gestionar era renda garantida de ciutadania
Aguest organ ei dotat d'ua equipa tecnica de caractèr multidisciplinari damb es foncions següentes:
Organ de seguiment dera renda garantida de ciutadania
b) Avalorar eth possible efècte crida que s'age produsit e, s'ei eth cas, constatar que s'a produsit un increment d'aumens un 10% de naues sollicituds dera renda garantida de ciutadania de persones acabades de censar en Catalonha.
Entà coordinar e racionalizar totes es actuacions que deriven dera aplicacion dera renda garantida de ciutadania ena atencion sociau primària se pòden constituïr organismes de coordinacion, d'encastre municipau, comarcau o regionau.
Aguesti organismes an de disposar dera informacion de besonh entà gestionar adequadament era coordinacion e entà afavorir era racionalitzacion dera renda garantida de ciutadania en encastre des servicis sociaus d'atencion primària.
Es entitats d'iniciativa sociau que hèn actuacions de reinsercion mejançant un convèni an era madeisha obligacion.
En moment dera sollicitud, e en cas que se volgue accedir ara prestacion complementària d'activacion e insercion, s'a de signar un compromís de seguir eth plan individuau d'inclusion sociau o d'insercion laborau.
Es sollicituds de prestacions economiques sonque s'an d'acompanhar dera documentacion de besonh entà justificar eth compliment des requisits que non age estat elaborada per ua auta administracion publica o que non se tròbe ja en poder des administracions publiques, se ben en aguest cas se pòt requerir que se facilite informacion sus er expedient, era actuacion o er archiu en qué se tròbe era dada o eth document.
Er organ gestor que tramite era sollicitud a de verificar d'ofici quinsevolh des dades e demanar era informacion que sigue de besonh entà tramitar era sollicitud o revisar eth compliment des requisits exigidi entà auer dret ara renda garantida de ciutadania.
Eth dret d'accès ara renda garantida de ciutadania a efèctes economics des dera data de presentacion dera sollicitud.
Contra es resolucions administratives que meten fin ath procediment administratiu se pòt interpausar un recors contenciós administratiu deuant era jurisdiccion contenciosa administrativa.
Es beneficiaris d'ua pension non contributiva per invaliditat o jubilacion deth sistèma dera seguretat sociau an dret a ua prestacion complementària a cargue dera Generalitat, tostemp que complisquen es auti requisits que mèrque era presenta lei.
Era quantia dera prestacion complementària ei era que se derive dera aplicacion des condicions, circonstàncies e quanties qu'establís era disposicion transitòria tresau dera Lei dera renda garantida de ciutadania, e a d'èster era de besonh entà arribar ara quantia dera renda garantida de ciutadania en vigor en cada moment, includida era prestacion complementària d'activacion e insercion.
Es beneficiaris d'ajudes, prestacions e pensions diferentes d'aqueres a qué hè referéncia er apartat 2, tostemp que siguen inferiores as impòrts fixadi en lumedar d'ingrèssi entar accès ara renda garantida de ciutadania e que complisquen es auti requisits que mèrque era Lei dera renda garantida de ciutadania, receben un complement economic, de caractèr subsidiari ara ajuda, prestacion o pension que perceben, entà equiparar eth sòn nivèu de prestacions ath des perceptors dera renda garantida de ciutadania, includida era prestacion complementària d'activacion e insercion, enes condicions, circonstàncies e quanties qu'establís era disposicion transitòria tresau dera Lei dera renda garantida de ciutadania.
Son causes d'extincion dera prestacion complementària, ath delà des establides damb caractèr generau, es següentes:
Es prestacions economiques complementàries regulades per aguesta disposicion an efèctes des deth 15 de seteme de 2017.
Dret des refugiats ara renda garantida de ciutadania
c) Es prestacions qu'establís aguesta lei son condicionades ath compliment d'un plan individuau d'activitats que, acordadament damb cada refugiat, ei determinat per ajuntament deth municipi en qué demore aguesta persona en moment de sollicitar era percepcion dera renda garantida de ciutadania, d'acòrd damb es condicions generaus establides peth departament competent en matèria de prestacions sociaus.
Eth Govèrn, damb er objectiu d'afavorir era inclusion sociau e era insercion laborau, e tanben entà facilitar es projèctes vitaus des persones perceptores reaus e potenciaus dera renda garantida de ciutadania, pòt establir convènis damb d'autes comunautats autonòmes que permeten era mobilitat des persones entre es comunautats respectives sense era pèrta deth dret ara garantida d'uns recorsi minims, en vertut deth principi de reciprocitat.
Eth Govèrn a d'analisar, amassa damb es entitats municipalistes representatives deth mon locau, es necessitats economiques, tecniques e umanes que se desprenen deth plen desplegament d'aguesta lei e a d'adoptar, de manèra consensuada, es mesures politiques e pressupostàries, s'ei eth cas, de besonh entà corbir-les.
Es titulars des drets economics en aplicacion dera Lei 10/1997, deth 3 de junhsèga, dera renda minima d'insercion, que perceben era prestacion economica que s'i regule passen a percéber era prestacion economica dera renda garantida de ciutadania, sense prejudici dera facultat dera administracion competenta de verificar eth compliment des requisits d'accès ara naua renda garantida de ciutadania.
As beneficiaris d'ua renda minima d'insercion non se les redusís era quantia que receben per aguesta prestacion damb era aplicacion dera renda garantida de ciutadania, tostemp que seguisquen complint es requisits entà receber-la.
Eth termini de resolucion entàs sollicituds que se presenten en termini de dus mesi a compdar dera data d'entrada en vigor d'aguesta lei ei de cinc mesi.
Era resolucion estimatòria, exprèssa o tacita, deth dret ara prestacion economica dera renda garantida de ciutadania a efèctes des deth 15 de seteme de 2017.
Disposicion transitòria tresau.
Es quanties economiques dera prestacion dera renda garantida de ciutadania s'an de desplegar de manèra graduau, entre era data d'entrada en vigor d'aguesta lei entrò ara plea implantacion eth 1 d'abriu de 2020.
Entà cadun des periòdes que s'indiquen ena taula següenta son aplicables eth lumedar de praubesa e era quantia dera prestacion que s'i establís, en foncion dera persona o persones que formen part dera unitat familhara e tostemp enes quanties que se deriven deth tant per cent der indicador de renda de sufisença de Catalonha en vigor en cada moment.
Disposicion transitòria quatau.
Era compatibilitat dera renda garantida de ciutadania damb es rendes deth trabalh a temps parciau se produsís de manèra progressiua e graduau e acabe damb era generalizacion dera complementarietat damb totes es rendes derivades de contractes a temps parciau entà totes es persones que non dispòsen d'ua quantitat d'ingrèssi, rendes o recorsi economics considerada minima entà atier es besonhs basics d'ua vida digna, d'acòrd damb er impòrt corresponent dera renda garantida de ciutadania.
Dempús dera entrada en vigor d'aguesta lei, era renda garantida de ciutadania ei compatibla damb es rendes deth trabalh a temps parciau enes casi següents:
c) Perceptors dera renda garantida de ciutadania qu'obtenguen un contracte de trabalh a temps parciau damb uns ingrèssi inferiors ar impòrt corresponent dera renda garantida de ciutadania.
Disposicion transitòria cincau.
Disposicion transitòria siesau.
Eth Govèrn a d'includir en projècte de lei de pressupòsti dera Generalitat era partida pressupostària de besonh entà garantir era efectivitat d'aguesta lei.
Era Lei de pressupòsti dera Generalitat a de fixar annaument era quantitat der indicador de renda de sufisença de Catalonha.
Palai dera Generalitat, 20 de junhsèga deth 2017